stanford-oval/wikipedia huggingface dataset:
สีซีเปีย
ในทัศนศิลป์

น้ำหมึกซีเปียมักใช้ในงานเขียนของอารยธรรมกรีก-โรมัน และศิลปินยังคงใช้งานมันเป็นสื่อวาดภาพจนถึงคริสต์ศตวรรษที่ 19 เอกรงค์เทาเป็นเทคนิคจิตรกรรมที่พัฒนาในคริสต์ศตวรรษที่ 14 ซึ่งมีวิธีวาดภาพให้อยู่ในโทนสีเทา, ซีเปีย หรือเขียวเข้มอย่างเดียว ช่วง 15 ปีหลังของคริสต์ศตวรรษที่ 18 ศาสตราจารย์ยาคอบ ไซเดลมันน์ (Jacob Seydelmann) แห่งเดรสเดนได้พัฒนากระบวนการเพื่อสกัดและผลิตสีซีเปียที่มีความเข้มมากขึ้นไว้ใช้ในงานจิตรกรรมสีน้ำ และสีน้ำมัน
โทนซีเปียเป็นกระบวนการทางเคมีที่ใช้ในการถ่ายภาพที่เปลี่ยนตัวภาพจากสีดำกับขาวให้เป็นสีน้ำตาล ปัจจุบัน สีนี้มักมีส่วนเกี่ยวโยงกับภาพถ่ายโบราณ ภาพจากโปรแกรมซอฟต์แวร์กราฟฟิกและกล้องดิจิทัลส่วนใหญ่มีฟิลเตอร์โทนซีเปีย เพื่อเลียนแบบรูปลักษณ์สิ่งพิมพ์โทนซีเปีย
การใช้งานแบบอื่น

น้ำหมึกซีเปียใช้เขียน วาดภาพ และทาสีโดยเลโอนาร์โด ดา วินชี
โรงเรียนสุราษฎร์ธานี

| โรงเรียนสุราษฎร์ธานี Suratthani School |
| --- | --- |

ป้ายโรงเรียนสุราษฎร์ธานี
ที่ตั้ง

88 ถนนดอนนก ตำบลตลาด อำเภอเมืองสุราษฎร์ธานี จังหวัดสุราษฎร์ธานี 84000
ข้อมูล
ประเภท: โรงเรียนประจำจังหวัดของรัฐ
คำขวัญ: นิมิตฺตํ สาธุ รูปานํ กตญฺญู กตเวทิตา  (ความกตัญญูกตเวที เป็นเครื่องหมายของคนดี) 
สถาปนา: พ.ศ. 2450
ผู้อำนวยการ: นายเกรียงไกร   แก้วมีศรี
ระดับชั้น: มัธยมศึกษา
สี:   ชมพู     เขียว
เพลง: เพลงประจำโรงเรียนสุราษฎร์ธานี  มาร์ชโรงเรียนสุราษฎร์ธานี
สัญลักษณ์: เสือ
ต้นไม้: ต้นกัลปพฤกษ์
อักษรย่อ: ส.ธ./ ST
เว็บไซต์: http://www.st.ac.th/
โรงเรียนสุราษฎร์ธานี มักจะเรียกกันด้วยชื่อสั้น ๆ ว่า "โรงเรียนจังหวัด" เป็นโรงเรียนสหศึกษาระดับมัธยมศึกษาในจังหวัดสุราษฎร์ธานี ใช้อักษรย่อว่า "ส.ธ." ก่อตั้งขึ้นเมื่อปี พ.ศ. 2450 ณ บริเวณวัดธรรมบูชา ตำบลตลาด อำเภอเมืองสุราษฎร์ธานี จังหวัดสุราษฎร์ธานี โดยในระยะแรกใช้อักษรย่อว่า ส.ฎ.1 ตราบถึงเวลาปัจจุบันได้แบ่งยุคของสถานที่ตั้งโรงเรียนเป็นสามยุค คือ ยุคดอนเลียบ (ตั้งตามสถานที่ตั้งในวัดเลียบ ชื่อเดิมวัดธรรมบูชา) ยุคดอนครูรุ่ง (ตรงข้ามวัดเลียบ ปัจจุบันคือ โรงเรียนสุราษฎร์พิทยา) และยุคดอนนกในปัจจุบัน หลังจากพระบาทสมเด็จพระมงกุฎเกล้าเจ้าอยู่หัว (รัชกาลที่ 6) ได้โปรดเกล้าฯ ให้เปลี่ยนชื่อเมืองไชยา เป็น สุราษฎร์ธานี และเปลี่ยนชื่อมณฑลชุมพร เป็น มณฑลสุราษฎร์ เมื่อปี พ.ศ. 2485 จึงได้ใช้ชื่อโรงเรียนว่า โรงเรียนตัวอย่างมณฑลสุราษฎร์  และใน พ.ศ. 2469 ได้เปลี่ยนชื่อเป็น โรงเรียนประจำจังหวัดสุราษฎร์ธานี
ประวัติ

โรงเรียนสุราษฎร์ธานีเป็นโรงเรียนรัฐบาลสังกัดสำนักงานเขตพื้นที่การศึกษามัธยมศึกษา  เขต 11 สำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดสอนระดับมัธยมศึกษาตอนต้น และตอนปลาย แบบสหศึกษา ตั้งอยู่เลขที่ 88 ถนนดอนนก ตำบลตลาด อำเภอเมือง จังหวัดสุราษฎร์ธานี บนเนื้อที่ประมาณ 35 ไร่ จำนวนห้องเรียน 72 ห้อง โรงเรียนสุราษฎร์ธานี มีที่มาสืบต่อจากโรงเรียนประถมศรีสวัสดิ์มงคล ซึ่งตั้งอยู่ในวัดธรรมบูชา (วัดเลียบ)  มีพระสอน โสภโณ เป็นครูใหญ่ จากหลักฐานปรากฏว่า เดือนสิงหาคม 2450 พระมหาวรรณ (สกุลมันตราภรณ์) กับเจ้าอธิการกลับ (สกุลปาลิต) ได้สร้างอาคารถาวรขึ้นหลังหนึ่ง ด้วยทุนทรัพย์ ของผู้มีจิตศรัทธากับการศึกษา (รื้อลงในปี พ.ศ. 2499 เพราะทรุดโทรมมาก)
ในเดือนมิถุนายน 2451 กระทรวงธรรมการ ได้ส่งขุนประกาศวุฒิสาร มาเป็นข้าหลวงธรรมการประจำมณฑลชุมพรคนแรก เพื่อดำเนินการจัดการศึกษาให้เข้าระเบียบแผนใหม่ ขุนประกาศวุฒิสารจึงจัดให้อาคารที่พระมหาวรรณกับเจ้าอธิการกลับสร้างไว้เป็นโรงเรียนตัวอย่างมณฑลชุมพร โดยได้แยกนักเรียนชั้นสูงมาเรียน บนอาคารเรียนที่สร้างใหม่ มีนายเฟื่อง ตุวินันท์ ผู้ช่วยข้าหลวงธรรมการ มณฑลชุมพร ทำการแทนครูใหญ่
เมื่อวันที่ 18 พฤษภาคม 2452 กระทรวงธรรมการ ได้ส่ง นายเปลื้อง อายณโยธิน มาเป็นครูใหญ่โรงเรียนตัวอย่างมณฑลชุมพร มีหน้าที่ดูแลโรงเรียนประถมศรีสวัสดิ์มงคลและโรงเรียนศรีสุพรรณดิษฐ์ ซึ่งตั้งอยู่ที่วัดพระโยค มีขุนศรเกษตรศึกษากร (รุ่ง  ศรเกษตริน) เป็นครูใหญ่
วันที่ 10 กรกฎาคม 2457 ได้ย้ายนักเรียนโรงเรียนศรีสุพรรณดิษฐ์และโรงเรียนประถมศรีสวัสดิ์มงคล มารวมกับโรงเรียนตัวอย่างมณฑลชุมพร และต่อมาในวันที่ 19 กรกฎาคม 2458 มีการเปลี่ยนนามมณฑลสุราษฎร์ และเปลี่ยนนามเมืองไชยาเป็น สุราษฎร์ธานี ดังนั้นชื่อโรงเรียนจึงได้เปลี่ยนเป็นโรงเรียนตัวอย่างมณฑลสุราษฎร์ และต่อมาเปลี่ยนเป็นโรงเรียนประจำมณฑลสราษฎร์ ต่อมาในปี พ.ศ. 2459 ได้รวมโรงเรียนบำรุงดรุณี และโรงเรียนกุมารีวิทยาเข้ามาร่วมด้วย โรงเรียนประจำมณฑลสุราษฎร์จึงกลายเป็นโรงเรียนสหศึกษา
เมื่อวันที่ 1 เมษายน 2469 รัฐบาลประกาศยุบมณฑลสุราษฎร์ เปลี่ยนเป็นจังหวัดสุราษฎร์ธานี ชื่อโรงเรียนจึงเปลี่ยนเป็น โรงเรียนประจำจังหวัดสุราษฎร์ธานี ในปี พ.ศ. 2485 โรงเรียนประจำจังหวัดสุราษฎร์ธานีได้จัดการเรียนใหม่ โดยแยกนักเรียนหญิงไปเรียนที่โรงเรียนสตรีประจำจังหวัดสุราษฎร์ธานี และนักเรียนชายไปเรียนที่โรงเรียนประจำจังหวัดสุราษฎร์ธานี ต่อมาเมื่อปี พ.ศ. 2499 โรงเรียนได้ขยายการเรียนการสอนถึงระดับมัธยมศึกษาตอนปลายในรูปแบบสหศึกษา ใช้ชื่อว่า "ขั้นเตรียมอุดมศึกษาแผนกวิทยาศาสตร์" เมื่อปี พ.ศ. 2507 ย้ายโรงเรียนมาตั้งที่ถนนดอนนก ซึ่งเป็นสถานที่ตั้งของโรงเรียนในปัจจุบัน
การเรียนการสอน

โรงเรียนสุราษฎร์ธานี เป็นโรงเรียนมัธยมศึกษาที่มีขนาดใหญ่พิเศษ ในจังหวัดสุราษฎร์ธานี และยังเป็นโรงเรียนที่มีการเรียนการสอนมีมาตรฐานและคุณภาพ มีศิษย์เก่าที่ประสบความสำเร็จมากมาย ทางโรงเรียนเปิดสอนในระดับมัธยมศึกษาดังนี้
การเรียนการสอน > ระดับมัธยมศึกษาตอนต้น

โครงการส่งเสริมความเป็นเลิศทางด้านคณิตศาสตร์และวิทยาศาสตร์ตามแนวทางสสวท. (ห้อง 1)
โครงการส่งเสริมความเป็นเลิศทางด้านคณิตศาสตร์ และ วิทยาศาสตร์ (ห้อง 2)
โครงการส่งเสริมความเป็นเลิศทางด้านคณิตศาสตร์ วิทยาศาสตร์ ภาษาอังกฤษ และเทคโนโลยี (Mathematics Science English and Technology : MSET) (ห้อง 3 – 4)
จัดการศึกษาทั่วไปตามหลักสูตรการศึกษาขั้นพื้นฐาน (ห้อง 5 – 11)
หลักสูตรการจัดการเรียนการสอนเน้นภาษาอังกฤษ English program (ห้อง 12 )
การเรียนการสอน > ระดับมัธยมศึกษาตอนปลาย

โครงการจัดการศึกษาสำหรับผู้มีความสามารถพิเศษ (Gifted) ห้อง 1
ภาษาไทย (Gifted Thai) (วิทย์ – คณิต)
ภาษาต่างประเทศ (Gifted English) (วิทย์ – คณิต)
คณิตศาสตร์ (Gifted Math) (วิทย์ – คณิต)
โครงการส่งเสริมความเป็นเลิศทางด้านวิทยาศาสตร์และคณิตศาสตร์ พสวท. (สมทบ) ห้อง 2
โครงการเสริมสร้างศักยภาพด้านวิทยาศาสตร์ คณิตศาสตร์ เทคโนโลยีและสิ่งแวดล้อม (SMTE) ห้อง 3
โครงการส่งเสริมความเป็นเลิศทางด้านคณิตศาสตร์ วิทยาศาสตร์ ภาษาอังกฤษ และเทคโนโลยี (Mathematics Science English and Technology : MSET) ห้อง 4
โครงการส่งเสริมความสามารถด้านศิลปศาสตร์ (ศิลป์ – ภาษา) ห้อง 12
โครงการจัดการศึกษาสำหรับผู้มีความสามารถพิเศษ (Gifted) ห้อง 10 และ 11
ห้อง 10 (เลือกเรียนภาษาญี่ปุ่นหรือภาษาฝรั่งเศส) ห้อง 11 (เลือกเรียนภาษาจีน)
ภาษาไทย (Gifted Thai) (ศิลป์ – ภาษา)
ภาษาต่างประเทศ (Gifted English) (ศิลป์ – ภาษา)
การเรียนรู้วิทยาศาสตร์และคณิตศาสตร์ (วิทย์ – คณิต ทั่วไป) ห้อง 1, 5 – 8
การเรียนรู้ทางด้านศิลปศาสตร์ (ศิลป์ทั่วไป) ห้อง 9 – 11
ศิลป์คำนวณ ห้อง 9
ศิลป์ญี่ปุ่นและฝรั่งเศส ห้อง 10
ศิลป์จีน ห้อง 11
เกียรติยศและความสำเร็จ

โรงเรียนรางวัลพระราชทาน  ระดับมัธยมศึกษาขนาดใหญ่ ปี 2541
โรงเรียนรางวัลพระราชทาน  ระดับมัธยมศึกษาขนาดใหญ่ ปี 2549
โรงเรียนรางวัลพระราชทาน  ระดับมัธยมศึกษาขนาดใหญ่ ปี 2554
โรงเรียนต้นแบบสภานักเรียน ระดับประเทศ ปี 2560
ศิษย์เก่า

บัญญัติ บรรทัดฐาน อดีตรองนายกรัฐมนตรี
ดร.ธวัช วิชัยดิษฐ สมาชิกสภาผู้แทนราษฎร และอดีตผู้ว่าการประปาส่วนภูมิภาค
สุภรณ์ อัตถาวงศ์ รองเลขาธิการนายกรัฐมนตรีฝ่ายการเมือง
ประกาศ วัชราภรณ์ อุปนายกสมาคมนักหนังสือพิมพ์
พิมล แจ่มจรัส (แคน สังคีต) นักประพันธ์ นักแปล
อดิสรณ์ ตรีสิริเกษม ผู้กำกับภาพยนตร์
วิชา การพิศิษฎ์ ครูขุน ครูใหญ่
อภิชาติ ทวีเฉลิมดิษฐ์ อดีตนักฟุตบอลทีมชาติ
เอกพันธ์ อินทเสน นักฟุตบอลทีมชาติ
วัชระ เพชรทอง สมาชิกสภาผู้แทนราษฎร
จารุพงษ์ ทองสินธุ์ ผู้นำนักศึกษาธรรมศาสตร์ สูญหายในเหตุการณ์ 6 ตุลา 2519
จิระพงศ์ มีนาพระ นักกรีฑาทีมชาติไทย
ณัฐชยกานต์ ปากหวาน นักแสดง
ธนาภา ภูมิดิษฐ์ นักแสดง
ศิวกร เลิศชูโชติ​ นักแสดง
กีฬาสี

กีฬาสีโรงเรียนสุราษฎร์ธานี แบ่งออกเป็น 5 คณะสี ได้แก่
สีเหลือง จันทรา
สีแดง สุริยัน
สีม่วง จาตุรนต์
สีน้ำเงิน ไพลิน
สีฟ้า เอราวัณ
กลุ่มโรงเรียนสุราษฎร์ธานี

| ลำดับที่ | โรงเรียน | อักษรย่อ | จังหวัด | สถาปนา | หมายเหตุ |
| --- | --- | --- | --- | --- | --- |
| 1 | โรงเรียนสุราษฎร์ธานี | ส.ธ. / ST | สุราษฎร์ธานี | พ.ศ. 2450; 117 ปีก่อน |  |
| 2 | โรงเรียนสุราษฎร์ธานี ๒ | ส.ธ.๒ / S.T.2 | สุราษฎร์ธานี | 30 เมษายน พ.ศ. 2539; 28 ปีก่อน (2539-04-30) | เมื่อแรกตั้งใช้ชื่อว่า "โรงเรียนสุราษฎร์ธานี สาขาท่าเพชร" |
ศาสนามันดาอี

กินซารับบา คัมภีร์ที่ยาวที่สุดของศาสนามันดาอี
ศาสนามันดาอี (มันดาอิกคลาสสิก: ࡌࡀࡍࡃࡀࡉࡉࡀ, ถอดเป็นอักษรโรมัน: mandaiia; อาหรับ: مَنْدَائِيَّة, Mandāʾīya) หรือ ศาสนาศอบิอ์ (อาหรับ: صَابِئِيَّة, Ṣābiʾīyah) เป็นศาสนาชาติพันธุ์เอกเทวนิยมและไญยนิยม ที่นับถือโดยชาวมันดาอีซึ่งอาศัยอยู่ที่ราบตะกอนน้ำพาทางใต้ของเมโสโปเตเมีย ชาวมันดาอีนับถืออาดัม อาเบล เสท เอโนช โนอาห์ เชม อารัมและโดยเฉพาะอย่างยิ่งยอห์นผู้ให้บัพติศมา ชาวมันดาอีถือว่าอาดัม เสท โนอาห์ เชมและยอห์นผู้ให้บัพติศมาเป็นผู้เผยพระวจนะ โดยมีอาดัมเป็นศาสดาและยอห์นผู้ให้บัพติศมาเป็นผู้เผยพระวจนะคนสุดท้าย ชาวมันดาอีพูดภาษามันดาอิกซึ่งเป็นภาษาหนึ่งในภาษาแอราเมอิกตะวันออก ชื่อมันดาอีมาจากภาษาแอราเมอิก manda หมายถึงความรู้ ชาวมันดาอีรู้จักในตะวันออกกลางในนามศอบิอ์ (อาหรับ: صُبَّة Ṣubba, เอกพจน์: Ṣubbī) ซึ่งมีรากศัพท์มาจากภาษาแอราเมอิกที่เกี่ยวข้องกับพิธีรับเข้าเป็นคริสต์ศาสนิกชน มีการกล่าวถึงศอบิอ์ในอัลกุรอานสามครั้งร่วมกับชาวยิวและคริสตชน บางคราวชาวมันดาอีรู้จักในชื่อ "คริสตชนแห่งนักบุญจอห์น"
โยรันน์ ยาคอบเซน บัคลีย์และนักวิชาการศาสนามันดาอีเสนอว่าชาวมันดาอีมีถิ่นกำเนิดในภูมิภาคปาเลสไตน์-อิสราเอลเมื่อสองพันปีก่อน ก่อนจะอพยพหนีการเบียดเบียนมาทางตะวันออก ขณะที่บางส่วนเชื่อว่าชาวมันดาอีมีต้นกำเนิดทางตะวันตกเฉียงใต้ของเมโสโปเตเมีย นักวิชาการบางส่วนมองว่าศาสนามันดาอีมีอายุเก่าแก่และอยู่มาก่อนศาสนาคริสต์ ด้านชาวมันดาอียืนยันว่าศาสนาตนอยู่มาก่อนศาสนายูดาห์ คริสต์และอิสลามในฐานะศาสนาเอกเทวนิยม ชาวมันดาอีเชื่อว่าพวกตนสืบเชื้อสายโดยตรงมาจากเชม บุตรของโนอาห์ในเมโสโปเตเมีย และสาวกกลุ่มนาโซรีมันดาอี (Nasoraean Mandaean) ดั้งเดิมของยอห์นผู้ให้บัพติศมาในเยรูซาเลม
มีการนับถือศาสนามันดาอีทางตอนล่างของแม่น้ำคอรูน แม่น้ำยูเฟรทีสและแม่น้ำไทกริส รวมถึงบริเวณรอบ ๆ แม่น้ำชัฏฏุลอะร็อบ ทางใต้ของอิรักและจังหวัดฆูเซสถานในอิหร่าน ประมาณการชาวมันดาอีทั่วโลกอยู่ที่ 60,000–70,000 คน เกือบทั้งหมดอาศัยอยู่ในอิรักก่อนเกิดสงครามอิรัก ต่อมาชาวมันดาอีจำนวนมากลี้ภัยออกนอกประเทศหลังเกิดความวุ่นวายจากการบุกครองและยึดครองอิรักโดยกองทัพสหรัฐ รวมถึงความรุนแรงทางศาสนาที่เพิ่มสูงขึ้นจากกลุ่มหัวรุนแรง ในค.ศ. 2007 ประชากรชาวมันดาอีในอิรักลดลงเหลือประมาณ 5,000 คน
ชาวมันดาอียังคงแยกตัวและรักษาความเป็นส่วนตัวอย่างยิ่ง ข้อมูลส่วนใหญ่เกี่ยวกับชาวมันดาอีและศาสนาของพวกเขามาจากบุคคลภายนอกเป็นหลัก โดยเฉพาะยูลีอุส ไฮน์ริช เพเทอร์มันน์ นักบูรพาคดีชาวเยอรมัน นีกอลา ซุฟฟี รองกงสุลฝรั่งเศสในโมซูล และอี. เอส. โดรเวอร์ นักมานุษยวิทยาวัฒนธรรมชาวบริติช
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ กินซารับบา
วิกิซอร์ซมีงานที่เกี่ยวข้องกับ กินซารับบา ฉบับแปลภาษาอังกฤษ
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  เช็กเกีย
การถือผิว

แผ่นป้ายการแยกผิวบนหาดเดอร์บัง ในภาษาอังกฤษ ภาษาแอฟริกัน และภาษาซูลู
การถือผิวในประเทศแอฟริกาใต้ (อังกฤษ: Apartheid; /əˈpɑːrt(h)aɪt/, โดยเฉพาะภาษาอังกฤษแบบแอฟริกาใต้: /əˈpɑːrt(h)eɪt/, แอฟรีกานส์: aˈpartɦɛit; แปลว่า "separateness", แปลว่า "aparthood") เป็นระบบการแบ่งแยกกลุ่มคนต่างเชื้อชาติในแอฟริกาใต้และแอฟริกาตะวันตกเฉียงใต้ ออกจากกัน บังคับใช้โดยรัฐบาลของพรรคชาตินิยม ระหว่างปี ค.ศ. 1948-1994
การแบ่งแยกคนต่างเชื้อชาติในประเทศแอฟริกาใต้เริ่มต้นตั้งแต่ยุคล่าอาณานิคม แต่การกำหนดเป็นนโยบายแยกคนต่างผิวออกจากกันนี้ได้เป็นนโยบายของรัฐหลังจากการเลือกตั้งในปี ค.ศ. 1948 โดยแบ่งแยกพลเมืองในประเทศออกเป็นกลุ่มต่าง ๆ ได้แก่ พวกผิวดำ ผิวขาว ผิวสี และพวกอินเดีย ที่อยู่อาศัยของประชาชนจะต้องจัดแบ่งแยกกันและถูกบังคับให้โยกย้าย ชนผิวดำถูกกีดกันออกจากสถานะความเป็นพลเมือง ราวหนึ่งในสิบแยกตัวออกไปปกครองตนเอง เรียกว่า บันตูสถาน (Bantustan) ในจำนวนนี้มีการแยกตัวเป็นรัฐอิสระ 4 แห่ง การแบ่งแยกของรัฐบาลรวมไปถึงการกำหนดการศึกษา การรักษาพยาบาล บริการสาธารณะต่าง ๆ โดยที่คนผิวดำจะได้รับบริการที่ด้อยกว่าคนผิวขาว
การแบ่งแยกผิวนี้ทำให้เกิดความขัดแย้งภายในประเทศอย่างรุนแรง กลายเป็นการลุกฮือ ประท้วง และต่อต้านติดต่อกันจำนวนมาก ซึ่งถูกรัฐบาลสั่งปราบปรามและจำคุกบรรดาผู้นำขบวนการต่อต้านการแบ่งแยกผิวนี้เป็นจำนวนมาก ยิ่งการต่อต้านแผ่กระจายวงกว้างออกไปและรุนแรงขึ้นเพียงใด ฝ่ายปกครองก็ยิ่งตอบโต้ด้วยการกดดันและใช้กำลังรุนแรงมากขึ้นปานกัน
การปราบปรามการต่อต้านการเหยียดผิวเริ่มอ่อนแรงลงในช่วงคริสต์ทศวรรษ 1980 จนกระทั่งปี ค.ศ. 1990 ประธานาธิบดี เฟรเดอริก วิลเลิม เดอ แกลร์ก จึงได้เริ่มการเจรจาเพื่อยุติปัญหาการเหยียดผิว ต่อมาได้มีการเลือกตั้งแบบหลากชนชาติภายใต้ระบบประชาธิปไตยเป็นครั้งแรกในปี ค.ศ. 1994 ซึ่งผู้ชนะการเลือกตั้งคือพรรคสมัชชาแห่งชาติแอฟริกา โดยการนำของ เนลสัน มันเดลา แต่ร่องรอยของการเหยียดผิวยังคงส่งผลต่อนโยบายทางการเมืองและสังคมของประเทศแอฟริกาใต้อยู่
แหล่งข้อมูลอื่น

สถานีย่อยแอฟริกา
Theology in Africa: Apartheid & Theology เก็บถาวร 2016-03-11 ที่ เวย์แบ็กแมชชีน บทความพิเศษว่าด้วยการแบ่งแยกสีผิว
การปฏิวัติสิทธิของคนผิวขาว เก็บถาวร 2012-11-10 ที่ เวย์แบ็กแมชชีน
ลำดับเวลากระบวนการการเจรจาเพื่อสันติภาพในแอฟริกาใต้ ระหว่างคริสต์ทศวรรษ 1980 และ 1990
ประวัติองค์การเพื่อเสรีภาพ SAHO
บทความว่าด้วยการแบ่งแยกสีผิว โดยสหประชาชาติ
พิพิธภัณฑ์การเหยียดผิวในโจฮันเนสเบิร์ก
หอระฆังจอตโต

หอระฆังจอตโตมองจากดูโอโมของอาสนวิหารฟลอเรนซ์
หอระฆังจอตโต (อิตาลี: Campanile di Giotto) เป็นหอระฆัง (campanile) เดี่ยว ส่วนหนึ่งของหมู่สิ่งก่อสร้างที่ประกอบสร้างขึ้นเป็นอาสนวิหารฟลอเรนซ์บนปียัซซาเดลดูโอโมในฟลอเรนซ์ ประเทศอิตาลี หอระฆังนี้ตั้งอยู่ตรงข้ามจากมหาวิหารนักบุญมารียาแห่งฟีออเรและหอศีลจุ่มนักบุญยอห์น
หอคอยรูปแบบสถาปัตยกรรมกอธิกนี้เป็นผลงานออกแบบโดยจอตโต มีความสูง 84.7 เมตร และมีครีบยันทรงหลายเหลี่ยมอยู่ทุกมุมของหอ หอคอยแบ่งออกเป็นห้าส่วน แต่ละส่วนประดับด้วยงานศิลปะนูนต่ำ ซึ่งปัจจุบันทั้งหมดถูกย้ายไปจัดแสดงที่พิพิธภัณฑ์โอเปราเดลดูโอโมด้านหลังอาสนวิหาร งานศิลปะชิ้นที่ปรากฏบนหอคอยในปัจจุบันเป็นของจำลองมาจากของจริง
พุดดิงเลน

| --- | --- |

ที่ตั้ง: ลอนดอน ประเทศอังกฤษ
รหัสไปรษณีย์: EC3
สุดด้านทิศเหนือจาก: อีสต์ชีป
สุดด้านทิศใต้ไป: โลเวอร์เทมส์สตรีต
อื่น ๆ
เป็นที่รู้จักจาก: จุดเริ่มต้นมหาอัคคีภัยแห่งลอนดอน
พุดดิงเลน (อังกฤษ: Pudding Lane) เป็นถนนเส้นเล็ก ๆ ในลอนดอน ซึ่งเป็นที่รู้จักในฐานะที่ตั้งของร้านขนมปังของทอมัส ฟารีเนอร์ซึ่งตั้งอยู่ทางตะวันออกของพุดดิงเลน และเป็นจุดเริ่มต้นของมหาอัคคีภัยแห่งลอนดอนในปี 1666 พุดดิงเลนตั้งอยู่ระหว่างถนนอีสต์ชีปกับเทมส์สตรีต ในเขตซิตีออฟลอนดอน ชื่อถนนนี้ได้มาจากคนหั่นเนื้อในตลาดอีสต์ชีปซึ่งใช้ถนนเส้นนี้ในการขนส่ง "พุดดิง" หรือเครื่องในสัตว์ที่ไม่ใช้แล้วผ่านไปสู่แม่น้ำเทมส์ซึ่งมีเรือรอรับขยะอยู่ นอกจากนี้พุดดิงเลนเป็นหนึ่งในถนนเดินรถทางเดียวแห่งแรกของโลก
สถานีรถไฟใต้ดินที่ใกล้ที่สุดคือมอนิวเมนต์, เฟนเชิชสตรีต และ คันเนินสตรีต
นฤภรกมล ฉายแสง

| นฤภรกมล ฉายแสง |
| --- | --- |

เกิด: 1 มิถุนายน พ.ศ. 2541 (26 ปี) อำเภอบ้านโป่ง จังหวัดราชบุรี ประเทศไทย
อาชีพ: นักแสดง
ปีปฏิบัติงาน: พ.ศ. 2557–ปัจจุบัน
ตัวแทน: จีทีเอช (2557–2558) จีดีเอช (2559–ปัจจุบัน)
ส่วนสูง: 170 cm (5 ft 7 in)
อาชีพแสดง
ผลงานเด่น: ส้มส้ม – ฮอร์โมนส์ วัยว้าวุ่น ซีซั่น 3 (2558)  คีตา – สืบสันดาน (2567)
 
นฤภรกมล ฉายแสง (เกิด 1 มิถุนายน พ.ศ. 2541) ชื่อเล่น แพรว เป็นนักแสดงหญิงชาวไทย สังกัดจีดีเอช
ประวัติ

แพรวเกิดวันจันทร์ที่ 1 มิถุนายน พ.ศ. 2541 ที่อำเภอบ้านโป่ง จังหวัดราชบุรี บ้านเดิมอยู่ในตำบลสวนกล้วย อำเภอบ้านโป่ง จังหวัดราชบุรี จบการศึกษาระดับมัธยมศึกษาตอนต้น ที่โรงเรียนรัตนราษฎร์บำรุง อำเภอบ้านโป่ง จังหวัดราชบุรี (ม. 1–4) แล้วย้ายไปศึกษาระดับมัธยมศึกษาตอนปลาย ม. 5–6 ที่โรงเรียนบอสโกพิทักษ์ อำเภอเมืองนครปฐม จังหวัดนครปฐม ปัจจุบันศึกษาระดับปริญญาตรีที่คณะนิเทศศาสตร์ มหาวิทยาลัยกรุงเทพ
เริ่มถ่ายงานครั้งแรกเมื่อ พ.ศ. 2555 กับฟิล์มแคนดู โปรดักชั่น ขณะเรียนอยู่ชั้น ม.3 ผ่านการชักชวนของ ยุทธนา เสนีวงศ์ โดยเป็นวีดิทัศน์นำเสนอโรงเรียนในงาน 95 ปีชาวรัตนะ ผู้กำกับ คือ ยุทธนา เสนีวงศ์ ปีต่อมา ได้แสดงภาพยนตร์สั้นเรื่อง Mr. Green ปิดเทอมใหญ่ หัวใจสีเขียว แต่เนื่องจากติดเรียนการแสดงที่กรุงเทพฯ จึงไม่สามารถถ่ายต่อได้ และมีการเปลี่ยนให้ผู้กำกับเรื่องนี้มาแสดงแทน ส่วนฉากที่แพรวแสดงต้องตัดทิ้ง
แพรวเข้าวงการเมื่อชนะการประกวด Hormones The Next Gen การค้นหาวัยว้าวุ่นรุ่นใหม่ รายการแข่งขันเพื่อค้นหานักแสดงของจีทีเอช และได้เข้ารอบ 12 คนสุดท้าย ได้แสดงซีรีส์ เพื่อนเฮี้ยน..โรงเรียนหลอน ตอน เสียงตามสาย
ผลงาน > ละคร/ซีรีส์/ซิทคอม

| พ> ศ. | เรื่อง | รับบท | ช่อง |
| --- | --- | --- | --- |
| 2558 | เพื่อนเฮี้ยน..โรงเรียนหลอน ตอน เสียงตามสาย | เดียร์ | จีเอ็มเอ็ม 25 |
| 2558 | ฮอร์โมนส์ วัยว้าวุ่น ซีซั่น 3 | สุปรียา กมลพิทักษ์ (ส้มส้ม) | ช่องวัน |
| 2559 | Love Songs Love Series ตอน สุขาอยู่หนใด | มีน | จีเอ็มเอ็ม 25 |
| 2559 | I Hate You, I Love You | กระเป๋า | ไลน์ทีวี |
| 2560 | Love Songs Love Series 2 ตอน เรือเล็กควรออกจากฝั่ง | มิว | จีเอ็มเอ็ม 25 |
| 2560 | Project S The Series ตอน SOS skate ซึม ซ่าส์ | ใบเฟิร์น | จีเอ็มเอ็ม 25 |
| 2561 | ศึกรักข้ามรั้ว ตอน สรุปว่าบ้า | คัพเค้ก | ช่องวัน |
| 2561 | Bangkok รัก Stories ตอน INNOCENCE ไม่เดียงสา@สีลม | อีฟ | จีเอ็มเอ็ม 25 |
| 2561 | นางสาวไม่จำกัดนามสกุล | ลิลลี่ | ช่องวัน |
| 2562 | Bangkok Buddies ใจกลางเมือง | จิ้ม | จีเอ็มเอ็ม 25 |
| 2563 | กักตัวสตอรี่ ตอน Pumpkin call | ซีซี | นาดาวบางกอก |
| 2563 | ลองของ ซีรีส์ | ผิง | ช่อง 3 |
| 2563 | เนตรมหรรณพ | มินตรา | ช่องวัน |
| 2564 | Blackout บาร์ลับไม่มีในโลก | ฝ้าย | AIS Play |
| 2564 | ความทรงจำใหม่หัวใจเดิม | วิริน | ThaiPBS |
| 2565 | พาย สายน้ำแห่งความฝัน | พาย | ThaiPBS |
| 2566 | The Interns หมอ มือ ใหม่ | เอมมี่ | ThaiPBS |
| 2566 | Sweet Sensory เรื่องรักหลากรส | รัน | ThaiPBS |
| 2567 | Club Friday The Series Hot Love Issue เรื่องรัก เรื่องร้อน ตอน รักเธอจนตาย | ฝุ่น | ช่องวัน 31 |
| 2567 | สืบสันดาน | คีตา | เน็ตฟลิกซ์ |
| 2567 | อังคารคลุมโปง: เอ็กซ์ตรีม ตอน ครอบครัววิปลาส | ลินดา | เน็ตฟลิกซ์ |
| 2567 | Zomvivor มหา'ลัย คลั่ง | พราว | ยูทูบ |
2567:
ผลงาน > ภาพยนตร์

| พ> ศ. | เรื่อง | รับบท |
| --- | --- | --- |
| 2558 | เมย์ไหน..ไฟแรงเฟร่อ | ดาว ม.5  (1 ในแก๊งดาวหกแฉก) |
| 2566 | บ้านเช่า บูชายัญ | แอ๋ม |
ผลงาน > มิวสิกวิดีโอ

| พ> ศ. | เพลง | ศิลปิน | หมายเหตุ |
| --- | --- | --- | --- |
| 2557 | หนังสือรุ่น | COCKTAIL | Ost.เพื่อนเฮี้ยน..โรงเรียนหลอน |
| 2558 | Frozen Hormones | รวมศิลปิน  จากซีรีส์ ฮอร์โมนส์ วัยว้าวุ่น | Ost.รายการ Frozen Hormones ทริปว้าวุ่น 0 องศา |
| 2558 | HORMONES FOREVER (忘れないで) | รวมศิลปิน  จากซีรีส์ ฮอร์โมนส์ วัยว้าวุ่น | Ost.รายการ Frozen Hormones ทริปว้าวุ่น 0 องศา |
| 2558 | ย้อน | Slot Machine | Ost. ฮอร์โมนส์ วัยว้าวุ่น ซีซั่น 3 |
| 2558 | เธอบอก | มหัศจรรย์ธรรมดา |  |
| 2559 | Restart | Room 39 |  |
| 2559 | สิ่งเล็กเล็ก | ต้าร์ Freaky Zero |  |
ผลงาน > รายการ

| พ> ศ. | รายการ | ออกอากาศ | หมายเหตุ |
| --- | --- | --- | --- |
| 2557 | Hormones The Next Gen การค้นหาวัยว้าวุ่นรุ่นใหม่ | ออกอากาศครั้งแรกวันเสาร์  ที่ 29 มีนาคม 2557 - 5 กรกฎาคม 2557  เวลา 20.00 น. ช่อง GTH On Air |  |
| 2558 | ตื่นไปธรรม | วันจันทร์ ที่ 2 กุมภาพันธ์ 2558  เวลา 07.00 น. ช่อง GTH On Air | EP. 16 |
| 2558 | Frozen Hormones ทริปว้าวุ่น 0 องศา | ทุกวันอาทิตย์  21 มิถุนายน 2558 - 13 กันยายน 2558  เวลา 10.30 น. ช่อง one HD และ  เวลา 20.00 น. ช่อง GTH On Air |  |
ผลงาน > เพลง

| ปี | ชื่อเพลง | หมายเหตุ |
| --- | --- | --- |
| 2558 | ทุ้มอยู่ในใจ VTR "STAR THEQUE" GTH 11 ปีแสงคอนเสิร์ต | ร่วมร้องกับนักแสดง จีทีเอช |
| 2559 | แตกต่างเหมือนกัน (Cover Version) | ร่วมร้องกับนักแสดง ฮอร์โมน วัยว้าวุ่น |
ผลงาน > คอนเสิร์ต

| พ> ศ. | คอนเสิร์ต | แสดง | หมายเหตุ |
| --- | --- | --- | --- |
| 2558 | STAR THEQUE GTH 11 ปีแสงคอนเสิร์ต | เรื่มแสดง 19 - 20 ธันวาคม 2558 ที่ อิมแพ็ค อารีน่า เมืองทองธานี |  |
แหล่งข้อมูลอื่น

นฤภรกมล ฉายแสง ที่เอกซ์ (ทวิตเตอร์)
นฤภรกมล ฉายแสง ที่อินสตาแกรม
จุนสี
การเตรียม

การผลิตจุนสีในเชิงอุตสาหกรรมทำได้โดยนำโลหะทองแดงไปทำปฏิกิริยากับกรดซัลฟิวริกเข้มข้น หรือนำคอปเปอร์ออกไซด์ไปทำปฏิกิริยากับกรดซัลฟิวริกเจือจาง
การเตรียมจุนสีด้วยวิธีทางไฟฟ้าใช้อิเล็กโทรดทองแดงทำปฏิกิริยากับกรดซัลฟิวริก
เชาวรินธร์ ลัทธศักดิ์ศิริ

| เชาวรินธร์ ลัทธศักย์ศิริ |
| --- | --- |

รัฐมนตรีช่วยว่าการกระทรวงศึกษาธิการ
ดำรงตำแหน่ง 18 กรกฎาคม พ.ศ. 2538 – 24 พฤศจิกายน พ.ศ. 2539
นายกรัฐมนตรี: บรรหาร ศิลปอาชา
รักษาการหัวหน้าพรรคชาติไทย
ดำรงตำแหน่ง 29 มีนาคม พ.ศ. 2540 – 5 พฤษภาคม พ.ศ. 2540
 
ข้อมูลส่วนบุคคล
เกิด: 20 พฤศจิกายน พ.ศ. 2488 (79 ปี) อำเภอบางแพ จังหวัดราชบุรี
พรรคการเมือง: ชาติไทย (2517—2523, 2526—2540) ประชาธิปัตย์ (2523—2526, 2540—2549) ไทยรักไทย (2550) พลังประชาชน (2550—2551) เพื่อไทย (2551—2562)
คู่สมรส: จรรยาภัทร์ ลัทธศักย์ศิริ

เชาวรินธร์ ลัทธศักย์ศิริ ประธานมูลนิธิปฐมบรมราชานุสรณ์ อดีตที่ปรึกษารองนายกรัฐมนตรี (พลตำรวจเอก โกวิท วัฒนะ) อดีตสมาชิกสภาผู้แทนราษฎร ระบบสัดส่วน พรรคเพื่อไทย  อดีตรัฐมนตรีช่วยว่าการกระทรวงศึกษาธิการ อดีตสมาชิกวุฒิสภา จังหวัดราชบุรี และอดีตสมาชิกสภาผู้แทนราษฎรจังหวัดราชบุรี 5 สมัย
ประวัติ

เชาวรินธร์ ลัทธศักย์ศิริ มีชื่อเล่นว่า "แจ็คกี้" เกิดเมื่อวันที่ 20 พฤศจิกายน พ.ศ. 2488 ที่ตำบลโพหัก อำเภอบางแพ จังหวัดราชบุรี เชาวรินธร์จบการศึกษาระดับปริญญาตรี สาขานิติศาสตร์บัณฑิต จากมหาวิทยาลัยธรรมศาสตร์ จบปริญญาโท สาขาพัฒนบริหารศาสตรมหาบัณฑิต จากสถาบันบัณฑิตพัฒนบริหารศาสตร์ (นิด้า) และกำลังศึกษาระดับปริญญาเอก สาขารัฐประศาสนศาสตร์ ที่มหาวิทยาลัยกรุงเทพธนบุรี นอกจากนี้ยังได้รับดุษฎีบัณฑิตด้านการพัฒนาการเกษตร จากมหาวิทยาลัยอิสตานุส ประเทศจาไมก้า ระหว่างการเดินทางไปดูงานยังประเทศดังกล่าวอีกด้วย
เชาวรินธร์ แต่เดิมใช้ชื่อว่า "เชาวริน" ต่อมาได้เปลี่ยนเป็น "เชาวรินทร์" และ "เชาวรินธร์" ตามลำดับ
การทำงาน

เชาวรินธร์ก่อนจะมาเล่นการเมืองนั้น เดิมเคยเป็นนายตำรวจที่ติดตามรัฐมนตรีและนายกรัฐมนตรีของพรรคชาติไทยในสมัยรัฐบาลหม่อมราชวงศ์เสนีย์ ปราโมช ในเหตุการณ์ 6 ตุลา เชาวรินธร์เป็นผู้ที่อยู่เคียงข้างนายชวน หลีกภัย ซึ่งในขณะนั้นดำรงตำแหน่งรัฐมนตรีว่าการกระทรวงยุติธรรม ที่ทำเนียบรัฐบาล เป็นผู้ที่บอกให้นายชวนหลบหนีไปจากการตามล่าของผู้ชุมนุม แต่นายชวนไม่หนี
เชาวรินธร์มีฉายาว่า "สากกระเบือ" อันเนื่องมาจากครั้งหนึ่งเคยนำสากกระเบือเข้าสภาฯ และ "โกโบริน" อันเนื่องมาจากความเชื่อส่วนตัวที่เชื่อว่า ภายในถ้ำลิเจีย อำเภอสังขละบุรี จังหวัดกาญจนบุรี มีขุมทรัพย์โดยเฉพาะทองคำจำนวนมากที่ทหารญี่ปุ่นนำมาซ่อนไว้ช่วงสงครามโลกครั้งที่ 2 ถึงแม้เจ้าตัวจะพยายามขุดค้นหาและออกข่าวหลายต่อหลายครั้ง แต่ก็ไม่เจอ จนเคยเป็นข่าวโด่งดังมาแล้วครั้งหนึ่งถึงเรื่องพันธบัตร กระนั้น เขาก็ยังยืนยันว่า เป็นความเชื่อส่วนตัว
เชาวรินธร์เป็นนักการเมืองที่มีประสบการณ์ทางการเมืองมาก เคยเป็นสมาชิกสภาผู้แทนราษฎรหลายสมัยนับตั้งแต่ พ.ศ. 2522 สังกัดพรรคประชาธิปัตย์, พ.ศ. 2540 สังกัดพรรคชาติไทยและอยู่กับพรรคชาติไทยมาตลอดจนถึง พ.ศ. 2517, พ.ศ. 2529, พ.ศ. 2535 และ พ.ศ. 2538 โดยใน พ.ศ. 2538 เชาวรินธร์ได้รับการแต่งตั้งให้รัฐมนตรีช่วยว่าการกระทรวงศึกษาธิการด้วย หลังจากนั้น เชาวรินธร์ตัดสินใจลงสมัครรับเลือกตั้งเป็นสมาชิกวุฒิสภาในจังหวัดราชบุรี และได้รับเลือก หลังจากนั้นมีการรัฐประหารในปี พ.ศ. 2549
เชาวรินธร์จึงลงรับเลือกตั้งในฐานะสมาชิกสภาผู้แทนราษฎรอีกครั้ง ในระบบสัดส่วน พรรคพลังประชาชน ก่อนที่พรรคจะถูกยุบและย้ายมาสังกัดพรรคเพื่อไทย โดยเชาวรินธร์เป็นหนึ่งในผู้ที่ร่วมการอภิปรายไม่ไว้วางใจ นายอภิสิทธิ์ เวชชาชีวะ นายกรัฐมนตรี อีกด้วย ซึ่งการอภิปรายในครั้งนั้น เชาวรินธร์ได้นำวีซีดีภาพการฆ่าตัดศีรษะทหารไทยในเหตุการณ์ความไม่สงบในชายแดนภาคใต้มาฉายระหว่างการอภิปรายด้วย ซึ่งหลายฝ่ายได้ออกมาประณามในกรณีนี้
เชาวรินธร์เคยไม่ได้รับการเลือกตั้งครั้งหนึ่งจากการเลือกตั้งเมื่อ พ.ศ. 2539 โดยแพ้ให้กับ ดร.บุญมาก ศิริเนาวกุล จากพรรคประชาธิปัตย์ และนายวิเชษฐ์ เกษมทองศรี จากพรรคชาติพัฒนา และในการเลือกตั้ง พ.ศ. 2554 ซึ่งลงสมัครในระบบบัญชีรายชื่อ ลำดับที่ 100 แต่ไม่ได้รับการเลือกตั้ง ต่อมาได้รับแต่งตั้งเป็นที่ปรึกษารองนายกรัฐมนตรี (พลเอก ยุทธศักดิ์ ศศิประภา)
นอกจากนี้แล้ว เชาวรินธร์ยังเป็นผู้ที่ชื่นชอบการแต่งเครื่องแบบข้าราชการ โดยเฉพาะเครื่องแบบที่ต้องติดตราประดับหรือแพรแถบต่างๆ
การทำงาน > สมาชิกสภาผู้แทนราษฎร

สมาชิกสภาผู้แทนราษฎร จังหวัดราชบุรี พุทธศักราช 2526
สมาชิกสภาผู้แทนราษฎร จังหวัดราชบุรี พุทธศักราช 2529
สมาชิกสภาผู้แทนราษฎร จังหวัดราชบุรี พุทธศักราช 2535/1
สมาชิกสภาผู้แทนราษฎร จังหวัดราชบุรี พุทธศักราช 2535/2
สมาชิกสภาผู้แทนราษฎร จังหวัดราชบุรี พุทธศักราช 2538
สมาชิกสภาผู้แทนราษฎร ระบบสัดส่วน พุทธศักราช 2550
การทำงาน > สมาชิกวุฒิสภา

สมาชิกวุฒิสภา จังหวัดราชบุรี 2543 - 2549